**Vezetőtiszt – Jelentés a Közgyűlésnek**

**(2015 – 2017)**

Négy évvel ezelőtt, a következő célokat tűztem ki és két évvel ezelőtt megerősítettem.

Röviden kiértékelném munkámat ezen a téren, valamint a mindennapi vezetőtiszti teendőket illetően is:

1. Összesíteni és egyszerűsíteni a csapatparancsnok munkáját – három fő tevékenységem volt ezen a téren.

a. Az adatbázis korszerűsítését befejeztük, most már csak kisebb simítások vannak és próbáljuk minél jobban szorgalmazni a csapatoknál. Tábor Bea elvállalta az adatbázis kezelését és külön felveszi a kapcsolatot az új csapat- és táborparancsnokokkal, hogy segítsen a rendszer betanításával és használatával.

b. Az IB jóváhagyott egy informatikai vezetőtiszt beosztást, akinek szerepe a szövetség informatikai igényeit és újításait megszabni a belső szükségletek és informatika eszközök fejlődése alapján, a meglévő informatikai rendszereket megfelelő kezelőkkel ellátni, az adatkezelés minőségét és biztonságát felügyelni, informatikai projekteket vezetni, illetve kivitelezni szakmunkatársakkal vagy vállalkozókkal, esetleges informatikai rendszerek hibásodásának okait feltárni és javitási javaslatokat tenni, valamit a kerületeket, körzeteket és csapatokat is ellátni szak-, illetve összehangolási tanáccsal. Hatáskörébe tartozik a KMCSZ honlapja, adatbázisa, olvasási különpróba, elektrónikus könyvtár, elektrónikus okmányai és bármilyen informatikai eszközök használata. Romhányi Gábort neveztünk ki informatika vezetőként, aki szaktudással feltérképezte jelenlegi helyzetünket és már kisebb javításokat beindított.

c. Örömmel jelentem, hogy felkerült honlapunkra a tárgykörök szerinti és a próbák szerinti felosztásban, illetve elektrónikus kiadásban. Mérjük a letöltések számát, hogy jobb betekintést kapjunk az igényeket illetően. Majd felmérést is végzünk ezen a téren, mielőtt nyomtatott formában kiadnánk. Az európai kerület saját költségéből nyomtatott a tárgykörök szerinti bővebb változatát. A honlapon megjelent anyag szorosan követi a próbarendszer pontjait. Köszönöm Jablonkay Péternek és munkatársainak ezt a rendkívül fontos munkát! Bármilyen javaslatot a cskony@kmcssz.org címre lehet küldeni.

2. Elősegíteni a komolyabb, érdekes cserkész programok alkalmazását. Ezen a téren a sikeres központi 2015-ös jubileumi tábor logisztikájának vezetésével és a központi akadélyverseny fejlesztésével foglalkoztam.

3. Fokozni a vezető és jelölt cseréket és minél több vezetőt, kisegítőt bevonni munkánkba – ezt továbbra támogattam a vezetőképző táborokban és jól sikerült több kerület között a csere. Több irányból nyomjuk az akadályversenyen elvárt helyes viselkedést a pontozókat illetően, pl. a törzspk-al, a körzeti pk-al és tisztikonferencia témaként.

4. A kiscserkészettel és más szakágakkal többet foglalkozni – ezen a téren főleg a központi kiscserkész őrsvezetőképző tábor vezetésével foglalkoztam továbbra is. A Szövetség létszámának több, mint fele kiscserkész. Újonnan alakuló csapataink nagy része kiscserkészekből áll. Szükséges, hogy kiemelt hangsúlyt

fektessünk a kiscserkészetre: több kiscserkész vezető képzése, felújított kiscserkész próbarendszer, a kiscserkészet vezetési segédeszközeinek fejlesztése, valamint a kiscserkészet fontosságának nagyobb elismerése a szövetség minden szintjén. Ennek érdekében vonzóbb programokat vezettünk be a kiscserkész vk táborokban és a központi kcsőv táborban majdnem elértük a csőv tábor létszámát (egy híján)!

A mindennapi munkámhoz hozzátartozik az Intézőbizottság és más gyűlésekre felkészülni és aktívan részt venni, valamint biztosítani a központi tisztikonferenciák és akadályversenyek sikeres szervezését és levezetését. Sikerült beiktatni egy költségvetést a Sík Sándor cserkészpark részére, hogy átfogóbb képünk legyen az összes esemény, karbantartás, fejlesztés és működtetés terén.

Köszönöm a VT testületnek és minden vezetőnek, kisegítőnek munkáját, ahogyan alapvető nevelési célunk felé törekszünk, mert minden kerületben a cserkészekkel szeretteljesen foglalkoznak.

Nagyobb céljaim a következő két, illetve négy évre:

1. Továbbra támogatni és fejleszteni a mindennapi és megkezdett munkaköröket.

a. Az informatikai stratégiát segíteni kidolgozni, illetve kivitelezni . A honlapunkat fejleszteni és az anyagot frissíteni. Az adatbázist a VK felvételi vizsgákra is alkalmazni, az európai adatvédelem törvényeknek eleget tenni és az évi jelentés formát is automatizálni az adatbázis adataival és esedleges web formaként kitölteni és ezáltal az adatokat autómatikusan összegezni.

b. A tisztikonferenciák menetét átnézni, megtárgyalni és esetleges újításokat bevezetni, hogy a megjelenő korosztályok igényeinek jobban megfeleljen.

c. A központi akadályversenyen magasabb szintre emelni a pontozók viselkedését és továbbra fejleszteni a cserkészverseny és élmény jellegét.

d. Kidolgozni egy kiscserkészkönyvet ami a próbarendszert alátámasztja, átnézni a kiscserkész próbarendszert, hogy hol kellene rajta változtatni, előtérben tartani a kiscserkész vezetőképzés fontosságát, mivel csapatainknak fele kiscserkészekből tevődik össze.

e. Gyűjteni a közös cserkész próbarendszerrel és az új cserkészkönyvvel kapcsolatos javaslatokat, ezeket feldolgozni és kivitelezni a legjobb kiadási, illetve terjesztési módszert, hogy vezetőink munkáját alátámasszuk.

2. Céltudatosabban foglalkozni szövetségünk jövőjével, mivel „őrségváltás” lesz négy év múlva.

a. Minél több vezetőt jobban megismerni és a megfelelő munkaköröket találni részükre.

b. Elősegíteni a kommunikációt és segíteni áthidalni a generációk közötti eltérő módszereket és hozzáállásokat.

c. Megerősíteni cserkészetünk értékeit és céljait a rohamosan változó világban és az alakuló csapatok részére.

d. Esedleges szerkezeti változásokat segíteni kitervezni és kivitelezni szövetségünket illetően.

Továbbra is a jellemnevelést tartom elsődleges célnak, de persze magyarul, illetve a magyarságunkat is szolgáljuk. Fontos, hogy személyes szinten minél többen megismerjük egymást és együtt táborozzunk, hogy ezen keresztül átérezzük, hogy egy világot átfogó mozgalom vagyunk és mindannyiunk munkájától függ cserkészetünk sikere. Olyan újításokat szorgalmazok, amik programjainkat és szövetségünket korszerűsítik, a szolgáló vezetők és csapatparancsnokok munkáját könnyítik, de lényegében nem térnek el komoly értékeinktől, céljainktól. A jó programon keresztül és kint a természetben neveljük cserkészeinket legjobban a helyes értékrendünkre, beleértve az Isten ismeretre, illetve szeretet gyakorlására.

Visszatekintve az elmúlt két évre, sokat elértünk, de még több telik tőlünk az elkövetkezendő két évben, hogy a kitűzött céljainkat elérjük, pláne ahogyan felkészülünk egy „őrségváltására”, mert „ha nem mi, akkor ki”?

Jó munkát!



Szentkirályi Pál, cscst.

Szövetségi Vezetőtiszt

2017. február 28.