**Elnök – Beszámoló a Közgyűlésnek**

**(2015 – 2017)**

Tisztelt Közgyűlés, Cserkésztestvéreim, kedves Vendégeink!

Bevezető lapomon négy személy és négy szó szerepel: Cserkész – Bi-Pi, Diaszpóra – Bodnár Gábor, Emberség – Szent László, és Magyarság – Kodály Zoltán. Mind négynek az utolsó 12 hónapban volt kerek évfordulója. Bi-Pi 160 éve született, Bodnár Gábor 20 éve hunyt el, Szent Lászlót 950 éve avaták szentté és Kodály Zoltán 100 éve született. Mind a négy példaképünk lehet egy-egy témakörben. Példájukkal szépen alátámasztják Sik Sándortól származó célkitüzesünket, hogy „a magyar cserkészet célja emberebb embert és magyarabb magyart nevelni”. A következő két órában mérlegre tehetjük az elnökség beszámolóin keresztül milyen sikerrel közeledünk a kitüzött célhoz.

Két beindító gondolatok szeretnék Veletek megosztani. Kodály Zoltán mondta, hogy „Kultúrát nem lehet örökölni. Az elődök kultúrája egy-kettőre elpárolog, ha minden nemzedék újra meg újra meg nem szerzi magának". Külföldi magyar cserkészetünk vallja és kitartóan igy cselekedik. Alapitónk, Bi-Pi mondta, hogy "Isten megadott nekünk mindent ezen a világon, hogy az életet széppé tehessük, de rajtunk múlik, hogy jól használjuk-e adományait. Igyekezzél hasznára lenni másoknak!„. Mindket gondolat szorosan köttődik célunkhoz és munkánkhoz.

Beszámolásom nyolc témakört fog átölelni: elmondanám a KMCSSZ számok szemszögéből, utána a kerületek és körzetek helyzetét elemezném, megosztanám, mit olvashatunk ki csapataink évi jelentéseiből, hogy állnak a testvérszövetségek, milyen KMCSSZ évfordulókat ünnepelünk, megemlékezünk hallotainkról, áttekintjük anyagi helyzetünket, és végül kihívásainkról és gondjainkról lesz szó. Beszámolóm végén pedig egy záró gondolatot szeretnék megosztani Veletek.

A KMCSSZ számokban

Szövetségünk növekedést mutat amelyet részben a Csapatfejlesztési VT és segitői kemény munkáját dicséri. Ugyanakkor a csapat vezetőinek a toborzó munkája is része a növekedés jelenségnek. Összesen 68 csapatunk van. Ebből 62 leigazolt, működő csapat, 2 működő, ideiglenesen igazolt csapat, 4 alakulóban lévő csapat, és 1 szünetelő csapat. Az utolsó évben végleges leigazolást kapott a 9. sz. Jámbor Lajos vcscs. (Venice, FL) és az 50. sz. Kossuth Lajos vcscs. (London, Anglia). Ideiglenes leigazolást kapott a san diego-i Mindszenty József vcscs. és ma délután a nürnbergi Ajtosi Dürer Albrecht vcscs. lesz ideiglenesen leigazolva. Alakuló csapatok vannak a következő közösségekben: Edmonton, AL, Portland, OR, Seattle, WA és Vancouver, BC. Az igazság, hogy még legalább 10-12 helyen van beinduló cserkészmunka amelyet a Csapatfejlesztési VT és munkatársai dédelgetnek, de még nincsenek olyan szinten, hogy alakuló csapatnak minősitsük őket.

Létszámunk emelkedése a lap alján látható a táblázatban. AZ utolsó öt évben kb. 400 cserkésszel gyarapodtunk. Ez egy évi 4% emelkedés, sok világhatalom örülne egy ilyen magas emelkedési rátának.

Kerületeink és körzeteink

2016-ban úgy a Kerületi Parancsnokok mint a Körzeti Parancsnokok véleménye ki lett kérdezve egységeik müködéséről. Ebből a visszajelzésből a következő általánositások levonhatóak.

Pozitiv megfigyeléseink: (1) a nyelvtudás továbbra is jó, több kirándulás van, és az Olvasási Kulönpróba használata javul; (2) kerületi, körzeti, és csapat szellem erősen felfelé ivvel; (3) a helyi magyar közösségek integrális részei a cserkészegységeink. Ugyanakkor vannak fontos pontok amelyek javulásra szorulnának. Ezek: (1) a csapatmunkatervek minősségének megerősítése; (2) a próbáztatás rendszeresítése és tovább fejlesztése; (4) a helyi nem magyar közösségek szolgálata és (5) jellemneveléssel kapcsolatos kihóvások aktiv figyelése és orvoslása (itt gondolunk a kábitószerhasználatra, általános gyengülő közmorálra, stb.).

Léteznek ezenfelül egyes világrészeken helyi erős pozitiv és negativ befolyások, amelyeket a kerületek/körzetek saját kezdeményezésükre fognak felhasználni vagy orovosolni.

Csapataink

A 2015-ös évi jelentések alapján a következőket lehet elmondani. A kiscserkészek összlétszáma meghaladja a cserkészeket kb. 10%-al, igy biztosítva van jövőnk. Ugyanakkor ez kötelez mindanyiunkat, hogy megfelelő képzésbe részesitsük vezetőinket akik kiscserkészekkel foglalkoznak. Örseink létszama emelkedik, ezzel megoldva a régi gondjainkat, hogy mi történik ha egy vagy két gyermek betegség miatt elmarad egy-egy őrsi összejővetelről. A vezetői felelősség megbeszélése most már legtöbb csapatnál rutin esemény. Lassú de biztos öt éves folyamat sikerre ez. Gond, hogy csapataink egy részének évi munkaterve nem kielégitő minőségű, ezt már elöbb is emlitettem. Orvoslása a VK-n, VK hétvégeken és egyéni mentorálással kiküszöbölhető. Hangsúlyt kell tartani a minősségi próbáztatáson. A nyári táborozások hiányát meg kell oldanunk. Hangsulyos pontok az elkövetkező két-négy évben lesznek: (1) őrsi összejövetelek tartalmi minőssége, (2) a nyári táborok megtartása, (3) próbáztatás megerősítése és (4) lankadatlanul figyelünk továbbra is a magyar nyelv használatára és gyarapitására, ÉS HOGY megelőzzük az esetleges jellemnevelési, erkölcsi gondokat.

Testvérszövetségek

A magyar cserkészet 2015-ben összessen 16,250 létszámot mutatott 450 csapatban. Általános helyzeteik ecsetelve van jobb oldali táblázaton amelyen mindegyik testvérszövetség elemezve van több szempontból. FELOLVASNI A TÁBLÁZATOT.

Évfordulók

Most emlékezzünk meg azokról a csapatokról amelyek 2016-ban és 2017-ben jubilálnak. Kezdjük a fiatalokkal. 20 éves lett a 28. sz. Kölcsey Ferenc, Ottawa. 25 éves a 79. sz. Kozma György, Innsbruck. 30 éves a 18. sz. Bartok Béla, Buenos Aires. 40 évesek az 1 sz. Vezetőképző, Központ; a 4. sz. Bátori József, Washington; és a 85. sz. Kodály Zoltán, Bern. 50 évesek a 46. sz. Bánffy Kata, New York; az 58. sz. Toldi Miklós, Buffalo; a 67. sz. Országh Ilona, München; és a 72. sz. Széchényi István, Bécs. 60 évesek a 6. sz. Gábor Áron, Garfield; és a 33. sz. Szilágyi Erzsébet, Cleveland.Öröm mondani, hogy még nálam is van idősebb csapat. 70 éves fennállását ünnepli a 30. sz. Körösi Csoma Sándor, Sydney amelynek két volt csapatparancsnoka jelen van itt máma köztünk. Mindenkinek szivből gratulálunk és kivánjuk hogy az elkövetkező években még hatékonyabban szolgálják a nyugati magyar ifjúságát. Énekeljük el a jubiláló csapatoknak a „Serkeny fel kegyes nép”-et.

Halotaink

Szomorú szivvel emlékezek meg az utolsó két évben elhunyt cserkésztestvéreinkre. Dr. Bod Péterné, Nádory-Nagy Julianna cst., Sydney, Ifj. Bognár István fncs., Montreal, Detre Csaba fncs., Montreal, Harrisné Szöke Vera st., Cleveland, Hevesi-Bod Katalin cscst., Sydney, Hevesi Nagy Henrik, fncs., Sydney,

Kazalné Varga Ágnes fncs., Garfield, Kiss Nóra fncs., Stuttgart, Koczán József fncs., Garfield,

Köhalmi Zsuzsanna fncs., Pottstown, Dr. Lengyel Alfonz cst., Sarasota, Locker Margit SSND cst., Budapest, Markovits Ferenc cst., Melbourne, Páll István fncs., Sydney, Pállos István cscst., Melbourne,

Persányi András fncs., Cleveland, Id. Rácz György fncs., Montreal, Radnothy Imre fncs., Montreal,

Ruff Katalin testvér cst., Budapest, v. Serényi István fncs., Bécs, Tóth Angelika cst., Frankfurt,

Id. Visky Zsolt fncs., Monteal. Álljunk fel és egy perces néma tisztelgéssel emlékezzünk elhunytainra. KÖSZÖNOM SZÉPEN foglaljuk el helyünket.

Anyagi helyzetünk

A kivetitet lap tetejen láthatjuk az utolsó két év keretszámait és a Cserkészalap összvagyonát. A 2016-os bevétel-kiadás növekedés a Jubileumi Nagytábor miatt van, ahol 900 cserkész táboroztatását tudtuk sikeresen ellátni. A két éves mérleg pozitiv, +$30,000. Igy a kiadásaink és bevételeink nagy általánosságban kiegyenlitően történtek. Az alap növekvése minimális volt. A bevételek nagy része céladományokra érkeztek, amelyeket a cél megvalósitása alkalmával kifizetünk (például a Cserkészpark telekvétel 75,000 dolláros kölcsöne példája ennek). A Cserkészalap hosszú távlatú tökéje nagyon lassan növekszik. A múltban itt a nagyobb bejött összegek hagyatékokból származtak. Ilyen az utolsó két évben nem volt. Bevételek mutatják, hogy létszám emelkedésünk visszatükröződik a rendezvényeken történő bevétel növekvésen. Ugyanakkor a kiadások aránylag módosulnak. Igy például, a központi költségek továbbra is stabilan tartják magukat. A rendezvény-kiadások lassan növekednek, főleg a nyersanyag- és üzemanyag-ár növekvések miatt, de ez az alacsony jelenlegi inflációt követi. Részleteket a honlapon ([www.kmcssz.org](http://www.kmcssz.org/)) megtalálhatóak a Gazdasági Hivatal jelentésében.

Kihívásaink és Gondjaink

Első kihívásunk, hogy a létszám növekedésünkre felkészüljünk. Itt a VK és más szövetségi események infrastukturája, stábja biztosítása fontos. Gondolkozni kell esetleges adminisztrativ fejlesztéseken – személyzet és módszerek szintjén. Kiemelt odafigyelést kell szentelnünk az új és alakuló csapatokra, hogy munkájuk sikeres, hatékony és megszakadatlan legyen. Fontos tovább is a minősség megtartása vagy emelése három munkakörben: csapat munkatervek, próbáztatás és Csapattáborok. Fontos a jól működő szervezet, események és kezdeményezések lendületének megtartása. Nem hanyagolhatjuk a jól működő szerkezetet az újabb kezdeményezésekért. Stabil anyagi helyzetünk megörzése kulcs a jövőt nézve. A következő évek őrségváltása zökenőmentes beinditása és levezetése feladata lesz az elnökségnek. Utolsó sorban, a testvérszövetségekkel kapcsolataink további elmélyesitése sem maradthat el.

Záró gondolatok

A fentiek elmondása után, Babits Mihálynak a magyar jellemről 1939-ben írott tanítását kell magunkévá tenni, amelyből csak pár mondatot idézek. *„Nemzet vagyunk, a szó régi, szellemi, jogi, erkölcsi értelmében; nem pedig faj a tülekedő fajok között, se nem valami kicsiny erőlködés a nagy erők félelmes csataterén. Csak nem akarunk ilyenné válni? Meg kell maradnunk nemzetnek, léleknek, szabadnak, nemesnek, alkotónak, keleti nyugalomban, mely mindenkivel dacol, szellemi erőben, mely senkinél sem érzi hátrább magát. Nem átváltozásra, magunkból való kikelésre van szükségünk. Inkább magunkhoz való visszatérésre. Magunkbaszállásra.”*

A fenti gondolat úgy mint magyar és mint cserkész a mai helyzetünkben mindanyiunknak szól. Gondoljuk át és igyekezünk ilyen irányban haladni előre az elkövetkező években.

Köszönöm a Közgyűlés figyelmét és érdeklődését. Kérdésekre az elnökség négy tagjának beszámolója után lesz alkalom. Most átadom a szót a szövetség alelnökének, Dömötör Gábornak.

Lendvai-Lintner Imre

Elnök

2017. március idusán