**I. (Európa) Kerület – Jelentés a Közgyűlésnek**

**(2015 - 2017)**

**Beszámoló az 1.Kerületben végzett munkáról 2016-ban**

Saját magam minden kerületi rendezvényen részt tudtam venni. Továbbá meglátogattam a svájci körzeti tábort és a londoni csapattábort. Sikerült végre 8 év munka után kiadni a CSOKK-MIK cserkészkönyvet. Továbbra is én csinálom a kerületi pénztárt és szertárt. A cserkészboltot feleségemmel Lydiával vezetjük. Lydia átvette a cserkészpark elnökséget.

**Sikerek**

- Kerületi nyári tábor Kastlban. 6 év után újra sikerült nyári tábort szervezni Szőcs László cst. táborparancsnokságával és sok új segédtiszt vezetésével.

- Első regös segédtisztképzést tartottunk Jablonkay Lydia cscst. parancsnokságával a regöstábor keretében, amikor is 5 regösst-et képeztünk ki.

- A CSOKK-MIK kiadása 400 példányban elősegíti a próbarendszer használatát és biztosítja az őrsvezető és segédtiszti vizsgákhoz a cserkészismereti anyagot.

- Sikerült a WEUP és a Cserkészpark Egyesület elnökségét megújítani. Továbbra is azon dolgozunk, hogy több vezetőt vonjunk be – többek között – ezekbe a munkákba is.

- Sikerült az anyagi helyzetet stabilizálni a tábordíjak megemelésével.

- A londoni csapat megkapta a végleges leigazolást és a nürnbergi csapat is hamarosan eléri ezt a célt. Jönköppingben folyik cserkészmunka de még nincsenek meg a feltételek egy csapathoz.

**Problémák/ Kudarcok**

- Többszöri EU-pályázatok benyújtása ellenére nem sikerült pályázatot nyerni. Ezek után más anyagi forrásokat kell keresni.

-Legnagyobb gond továbbra is sok csapat helyzete. Úgy vesszük észre, hogy sok csapat elutasításra talál a helyi magyaroknál. Ennek nyilván a hibás vagy a hiányzó cserkészkép az emberek fejében az oka, de nagyon nehéz ezen változtatni, illetve ehhez több szövetségi segítség kellene. (egyenruha korszerűsítése, vonzó kiadványok, modern toborzóanyag, stb). Ugyanakkor sok csapatban gyenge cserkészmunka folyik. Nincsenek kirándulások, táborok vagy a foglalkozások unalmasak. Itt főleg csapatlátogatásokra és vezetői továbbképzésre kell több hangsúlyt fektetni. Úgyszintén remélem a cserkészkönyv terjesztése motiválja a vezetőket arra, hogy jobb foglalkozásokat tartsanak. Az őrsvezetők szerepét szintén át kell gondolni, hisz a foglalkozások minősége nem függhet csak tőlük. A Turul őrsöt szeretnénk a már működő csapatoknál is bevetni, hogy lendületesebb rendezvényeket tudjanak szervezni.

- A fiatal vezetők bevonása még nem úgy alakul ahogy szeretnénk.

Célunk az, hogy egyre több 25- 35 éves vezetőt felépíteni és bevonni a kulcsbeosztásokra.

- Az AKI-t továbbra sem tudjuk jobban megszervezni, a vezetők leterheltsége miatt.

**Rendezvények 2016-ban**

* Vezetői és vándorkonferencia márciusban Mattsee (A) 70 résztvevővel
* Regöstábor áprilisban Lützensömmernben 130 résztvevővel
* Regösst.- tábor áprilisban Lützensömmernben 10 résztvevővel +6 segítő szakmabeli
* Fanyűvő hétvége májusban Kastlban 30 résztvevővel
* Nyári tábor augusztusban Kastlban 140 résztvevővel.
* Akadályverseny szeptemberben Kastlban 110 résztvevővel.
* Parancsnoki konferencia novemberben Kastlban 30 résztvevővel

**Az 1. Kerület felépítése**

**Kerületi elnökség:**

Kerület pk: Jablonkay Péter cscst

Pk helyetes: Kulcsár Levente cst.

Ülnökök: Dr. Konthur Zoltán cst., Szakáts Júlia cst., Dr. Klement Kornél cscst.

**Körzetek:**

- Németorzság 200 cs. (Stolmár György cst.)

Hat csapatból áll (Berlin, Frankfurt, Heidelberg, Mainz, München, Stuttgart)

Egy csapat szünetel (Köln), egy csapat van alakulóban (Nürnberg)

Körzeti események: frankfurti cserkésznap, stuttgárti szavalóverseny, közös csapattáborok

- Ausztria 120 cs. (Csernay Roberta cst.)

3 csapatból áll (Bécs, Innsbruck, Wels)

Kimagasló körzeti események: Körzeti tábor, vezetői sítábor, bécsi cserkészbál

- Svájc 60cs. (Pilinszky Katalin cscst.)

3 csapatból áll (Bern, Genf, Zürich)

Kimagasló körzeti események: pünkösdi tábor, vezetői hétvégék

- Észak –nyugat 130cs. (Szőcs László cst.)

3 csapatból áll (Hollandia, Brüsszel, London)

Egy csapat van alakulóban (Jonköpping)

Kimagasló körzeti események: csapattáborok

Szakágak:

-Vezetőképzés: VK-rajparancsnok (Arató László cscst.)

2 évente VK-tábor a Kastl Cserkészparkban (ŐV., KŐV., ST., KCSST., MINTA, TANYA)

Vezetőképzésünk fejlesztése és alakítása

- Regös szakág (Dr Makovi Susan cst.)

Évente 9 napos Regöstábor Lützensömmernben

2016-ban tavaszi népszokások tábor 130 résztvevővel

- Médiaszakág (Póser Tibor cst.)

Honlap működtetése

Facebook csoportok működtetése

- Tábor szakág (Szőcs László cst.)

Nyári tábor augusztusban Kastlban 140 résztvevővel

-csapatfejlesztés (Győry Kati cst.)

Turul őrs vezetése Európában, felnőttképzések Londonban és Kastlban

**Külön szervek:**

-WEUP (Kerületi Fenntartó Egyesület; Dr. Grynaeus Péter cscst., helyettes: Gáal Júlia cscst.)

Biztosítások, adóigazolások, pénzforrások, vezetői igazolások

-Cserkészpark Egyesület (Jablonkay Lydia cscst. helyettes: Dóry Csaba cst.)

A cserkészpark működtetése, fejlesztése és fenntartása

10 ha erdő és rét, egy 30 férőhelyes ház és egy 80 személyes fedett tűzhely

**Kerületi tervek és célok:**

**Tervek 2017**

-Felnőttképzést tartottunk februárban Londonban (Szőcs László cst. és Fangli Márti cst.)

- Vezetői és Roverkonferencia Michelsbergen.

-Regőstábor áprilisban Lützensömmernben (tpk. Makovi András cst.)

- Felnőttképzést tartunk májusban Kastlban ürnbergi szülőknek (Győry Kati cst.)

- VK-tábort tartunk augustusban Kastlban (tpk. Arató László cscst.)

- Akadályverseny lesz szeptemberben Kastlban (tpk. Jablonkay Lydia cscst.)

- Parancsnoki konferencia Kastlban novemberben

- A cserkészparknak bővítése saját pajtával, kinti mosdókkal és új fűtéssel.

**1.Erős csapatok, erős helyi kapcsolatokkal**

Sajnos azt tapasztaljuk, hogy sok új szervezet (magyar iskola, óvoda) egy pár éve működik és nem csak létszámban, de sok szempontból elhagyják azokat a csapatainkat, amelyek már évtizedek óta működnek ugyanabban a városban. Jobb a fellépésük (Internet), jobb kapcsolatuk van a német szervekhez, több családot tudnak megszólítani mint a cserkészet, világos a profiljuk. Ezért ki akarok dolgozni egy menettervet, hogy a csapatok jobban érvényesüljenek, pl. egyesületi státusz, hogy a helyi támogatásokat igénybe tudják venni és a vezetők jobban legyenek védve és elismerve..

**2.Professzionális szervezeti megjelenés**

Nagyon fontos, hogy a cserkészet mint szervezet professzionálisan jelenjen meg. Ez elkezdődik a honlapnál és minden pontra kitér, ahol érintkezünk a szülőkkel és a társadalommal. A honlap már versenyképes és a vezetőképzési anyag a Szövetsegtől is nagyjából megfelel a mai elvárásoknak. Táborainkat (regös, VK) szintén professzionálisan kell működtetni. Ehhez a szükséges pénzforrásokat a Kerület a WEUP-al együtt kutatja fel.

Továbbra is igyekszünk minden kerületi rendezvényt megtartani.

Tudatában vagyunk annak, hogy a vezetők lemorzsolódása sokszor a konkrét feladathiány miatt történik, illetve az adott feladat nem vonzó már számukra. Ezért érdekünk, lehetőség szerint minél több vezetőnek konkrét feladatot találni a táborainkban, valamint kerületi /körzeti munkánkban.

**Jövőnk**

Iránytmutató döntés volt a parancsnoki konferencián, hogy lemondjunk saját st. képzésünkről és a FÓRUM segédtisztképzéshez csatlakozzunk. Ezzel egy elvi döntés is született, hogy igyekezzünk a Kárpát-medence felé nyitni. Elvárásaink szerint az új segédtisztek erős kapcsolatokkal fognak rendelkezni a FÓRUM vezetőivel. Ehhez illik tervünk is, hogy a

2018-as kerületi nyári tábort Erdélyben tartsuk.

Úgy látom, hogy a világ mai helyzetében a cserkészet egy erős és biztos támasz lehet a magyar családok életében. Ahhoz viszont szükséges, hogy mi a cserkészetet elszántan és felelőséggel vezessük.

Kelt , Balingen 2017. 3. 1.

Jó munkát!

Jablonkay Péter/Grizzly cscst.