**V. (Kanada) Kerület – Jelentés a Közgyűlésnek**

**(2015 - 2017)**

A kanadai kerület vezetői együtt számolunk be a kerület munkájáról az utolsó két évröl. Mint kerületi parancsnok felelősségem együtt müködni a két körzeti parancsnokkal és kapcsolatot tartani a kerület csapatparancsnokaival. Az utolsó két évben is résztvettem a torontói nagy követség és fökonzul ismerkedő gyülésein. A sajtóban is jelen vagyunk. A torontói magyar rádióban is hirdetünk, és ők meg a Duna TV is már jelen voltak eseményeinken. A konzul képviselői is részvettek Hamilton és Torontóban több eseményen. Kapcsolatot tartunk a csapatokkal honlapukon és más médián keresztül.

A jövöben szeretnék több körzet és kerületi eseményen résztvenni, és a csapatokat meglátogatni. Fontos az én részemröl hogy mint tanácsadó müködjek a kerületben.

Kelet Kanada Körzet Április 15 – Február 17

A fő célkitűzéseim erre a periodusra a nyolc körzetemben lévő aktiv csapatot rendszeresen meglátogatni és a parancsnokok rendelkezésére állni bármilyen tanáccsal vagy ha segitségre lenne szükségük. Ezen kivül ügyelek a tovább fejlesztési lehetöségekre csapatoknál, illetve új csapat alakitást más városokban. Az útóbbi évben adódott alkalom a nagykövetséggel és a főkonzulátussal kapcsolatot teremteni és ezáltal a diaszpora egyesületekkel is értékeznem.

Minden téren volt kissebb, nagyobb sikerem e téreken.

Csapatlátogatások sikerültek legalább kétszer évente mindegyik csapatnál.

A közelebbi (Torontó/Hamilton) csapatoknál gyakran megfordultam rendes gyülés napokon is és a fő őszi, tavaszi illetve nyári táboraikban is. Ezen kívül nagyobb rendezvényeiken is részt vettem, mint pl. pénzgyüjtő akción (vacsora/bál) illetve csapat ünnepélyeken.

A távolabbiaknál (Ottawa/Montreál) amikor lehetett kombináltam ottawai/montréali látogatásom ünnepélyeiken és fő megmozdulásaikon. Igy jutottam Ottawába csapat vacsora estre majd másnap közösségi mise/ebéd kombinátra. Ez különösen segítette a csapat támogatását a közösségben. Itt sikerült beszéljek a nagykövet úrral a KMCSSZ tevékenységeiről.

Körzetemben több ízben előfordul a közös táborozás szomszéd csapatok illetve több csapattal. Például 2015 nyarán volt egy egy hetes kiscserkész tanyázás az Oshawai Magyar telken ahol minden csapatból jelen voltak kicsik és vezetők. Nagyon sikeres élmény volt a kicsiknek dacára a majdnem bibliai mennyiségű esözéseknek. Szerencsére az egyik szülő kihozott a táborhelyre egy ruhaszáritó gépet ami sok megfázást megelőzött.

A montreáli és ottawai csapatok többször közremüködnek táborozásnál mint pl. a 2016-os nyári illetve a Febr. 17-én történt téli táboruk Camp Kinkoran a Laurentian hegyekben. A téli táborukon jelen voltam a Hamiltoni KCSP taggal, Lehoczki Sárival akit magammal vittem ismerkedni.

A Hamiltoniaknál is megfordultam több táborban sőt be is segítettem egy állomásnál mikor egy vezetőjüknek el kellet hagynia a tábort. Ők is meghivják a 24-es csapatot a februári táborukra mivel azoknak a vadász csoport visszamondta a megbeszélt helyet. Ezek a kölcsönös csereakciók nagyon elősegítik a nagyobb és érdekesebb táborozási lehetőségeket a körzetben. Ez az együttműködés alkalmanként a Fillmore-ba vezető utazásokra is kiterjed. Legalább részben annak köszönhetö, hogy rendeszeresen látogatom a csapatokat és így jobban érzik a körzeti közösséghez való tartozást. Ugyan akkor gyakorlatilag is tudatom velük az ilyen lehetőségeket és érintkezésbe hozom a parancsnokokat is, illetve buzdítom az együttműködést.

A Montreáliaknál gyakrabban megfordulok mert ide több utam volt különben is. Így jártam náluk emlékünnepélyeken, gyászmisén és vezetői elsősegély tréningen is.

Torontóba a 20/42-eseknél jártas vagyok a tervező gyüléseiken is és alkalmanként a táboraikban is. Ahol tudok besegítek a csapat munkába, illetve táborozásba. Ez néha csak támogatás de gyakorlati segitség is.

A 24 cs-nál pedig rendszeresen közre működök a gyűléseiken és besegítek a gyakorlati előkészületekben, kiképzésekbe, illetve ebédeiken (mint mosogató, jegy eladó, vagy amire éppen szükség van).

Más aktivitáson is részt veszek körzetemben. Igy pl. az évi aki pálya részleg (idén a Cs3) tervezésben és levezetésben amit a körzetem tisztjei vállalnak minden évben és a torontói Cserkész Baráti Közösség (TCSBK) alakitás és tervezésben. Így a már egyszer sikeres tábortűzi ebéd és délutánon is. A csoport célja a csapatok anyagi támogatása.

London, Ontarióban probálkozom a most ott élő cst-el, hogy felmérje a magyarsági csoport helyzetét az esetleges csapat alakitást illetően. Itt már volt cscs (Solymár János) a nyolcvanas években aminek egy ideig én voltam a parancsnoka de vezető hiány miatt feloszlódott miután én hivatalból elkerültem onnan.

Több diaszpora gyülésen vettem részt és több ízben tárgyaltam az újjonnan nyilt torontói Magyar Ház vezetőségével, kiket nagyon érdekli minden lehetöség tágítani az oda kapcsolodó szervezetek körét. Pillanatnyilag az egyik Magyar iskola ott tart órákat mert a Szent Erzsébet iskolájuk renoválás alatt van.

Így történt, hogy a 24sz. cscs. is most ott tartja a gyüléseit mert a tagok nagy része az iskolába is jár. Ennek előnyei is és hátrányai is vannak de követem a tárgyalásokat és az alakulásokat ezen a téren.

A magyar ház különben megnyitása óta több ízben tartott ismerkedő napokat ahol a magyar csoportok bemutathatták a foglalkozásaikat. Ezeken a 20/24/42-es csapatokkal bemutatót tartottunk és toboroztunk. Azon kívül, hogy kiállitást szerveztünk fényképek és egyéb cserkész látnivalókkal meg őrsi programot és tábortűzi jeleneteket is adtunk elő a szinpadon. Torontóban most már természetesnek veszik a csapatok beszámítását minden közös és nemzeti megmozduláson.

A wellandi önkörzet érdeklődését egy diaszpora gyűlésen hallottam amikor az elnök hozzám fordult. Ezt felterjesztettem a központnak további lépésekért.

Ami a tanácsolást illeti, több ízben volt alkalmam parancsnokokkal problémákat egy az egyben megbeszélni és megelőzni kínos helyzeteket. Ezek egyéni terveket elősegitették, illetve csapatokon belüli kínos helyzeteket elhárított. Ilyen esetekben többször csak jó hallgatónak kell lenni és néha egy pár lehetőségre rávilágitani, hogy megkönnyitsem a pk. döntését ami végeredményben még is csak az Ő reszortja.

A fő kihívások a körzetben továbbra is a csapatok önálló fenntartása és növesztése marad. Minden csapatnál van valamilyen vezetői gond és dacára a sok helyben lakó képzett tisztnek még a nagy városokban is nehéz a parancsnok váltás mert nem állnak sorban átvenni az igát. Igy nincs alkalma a pk-nak pihenni és felfrissíteni magát. A váltások sokszor évekig eltartanak míg végre sikerül és akkor sem mindig képzett emberrel (ez jelenleg két csapatnál aktuális, egy st. és egy nem cs. szülő a jelöltek).

Most van tervben egy vezetői (őv) továbbképző hétvég amit a hamiltoni lelkes KCSP tag (Mo-i cs.), Lehoczki Sára készít elő. Ezt persze a távolságok és a program konfliktusok miatt nehéz összehozni. Egy korábbi probálkozás már több ízben elmaradt a konfliktusok miatt. Lehetőleg olyan formán készítjük elő, hogy több helyen lehessen levezetni elérhetés szempontjából.

KELET KANADA KÖRZETI PK. TÁBLÁZAT

|  |  |  |  |  |
| --- | --- | --- | --- | --- |
| SZÁM | VÁROS | NÉV | ALAKULÓ (Igen/Nem) | LÉTSZÁM (kb.) |
| 20 | Toronto | Árpád Vezér | N | ) ~ 70 egyutt |
| 42 | Toronto | Szent Kinga | N | ) -„- |
| 23 | Montreal | Szent László | N | ) ~ 66 egyutt |
| 37 | Montreal | Szent Margit | N | ) -„- |
| 24 | Toronto | Károli Gáspár | N | ~ 20 |
| 27 | Hamilton | Kaszap István | N | 30 |
| 59 | Hamilton | Erzsébet Királyné | N | 35 |
| 28 | Ottawa | Kölcsey Ferenc | N | 47 |
| 105 | Hamilton | Hunyadi Munkaközösség | N | 1 |

2016 Jelentés – Nyugat Kanadai Körzet

**Calgary, Alberta, Kanada – 2017 II 28**

KÖRZETI PK. TÁBLÁZAT

|  |  |  |  |  |
| --- | --- | --- | --- | --- |
| SZÁM | VÁROS | NÉV | ALAKULÓ (Igen/Nem) | LÉTSZÁM (kb.) |
| 73 | Calgary | Patrona Hungariae |  | 30 |
| 74 | Calgary | Kapisztrán Szt. János |  | 30 |
| Edm | Edmonton |  | Igen | 18 |
| Van | Vancouver |  | Igen | 20 |
|  |  |  |  |  |

1. 2016-BAN A KÖRZETEM HÁROM LEGKIMAGASLÓBB SIKERE VOLT
   1. Vancouveriek nyílványos szereplése a Magyar Házban – Beépülés kezdete a magyar közösségbe.
   2. Edmontoniak Cserkész vacsorája és Tábortüzi Estje – Hosszú év után először
   3. Calgary-i Csapatok Táborűzi Estje. Ez évben másodszor kiscserkész tanyázás

2016-BEN A KÖRZETEM KÉT LEGKIMAGASLÓBB GONDJA VOLT

* 1. Két alakuló csapat megszilárdítása Ez volt a tavaly kijelölt célom,

ebben kisebb s nagyobb sikerrel jártam.

* 1. Nincs elegendő st. és t. tábor jelölt – Ez volt tavalyi kijelölt célom. Calgary-n kivül nem értem el eredményt. Jelenleg van 2 st. és 1 tiszt jelölt a 2017-es VK-ra.
  2. Következő nagy célom, hogy a jelenlegi két városban ideiglenes csapat leigazolások mérföldkövét érjük el. E végett küldtem beszámolót és tettem is javaslatot Marshall Tamásnak.

1. A KÉT FENTI GONDRA A KÖVETKEZŐ LÉPÉSEKET TETTEM
   1. Állandó kapcsolatot tartok és követem – segítem munkájukat amikor erre szükség van. Meglátogattam mind két város csapatát. Vancouverben külön találkoztam Lakatos Dénes atyával és a szülőkkel már azokkal akik eljöttek és maradtak. Jó beszélgetés volt, szerintem pozitiv eredménnyel.
   2. Edmontomba két alkalommal felmentünk.
   3. VK hétvégre vezetőket meghívtam.
   4. Igyekeztem meggyőzni esélyeseket. Sajnos nem nagy sikerrel.
2. A KÖZPONTTAL (ELNÖKSÉGGEL) HATÉKONYABB LENNE A KAPCSOLATOM HA
   1. Szerintem jól működik. Viszont ez évben nem volt sok alkalom amikor levélváltásra került sor.
3. VÉLEMÉNYEM SZERINT A KÖRZETEM A KÖVETKEZŐ SZEMPONTOKBÓL ÍGY ÁLL

|  |  |  |  |  |
| --- | --- | --- | --- | --- |
| SZEMPONT | KITÜNŐ | JÓ | ELFOGADHATÓ | GYENGE |
| Gyakorlati cserkészet |  | X |  |  |
| Magyar nyelvtudás |  | X |  |  |
| Próbáztatás |  |  | X | X |
| Kirándulások (száma, minősége) |  | X |  |  |
| Táborok |  |  | X |  |
| Jellemneveléssel törődés |  |  | X |  |
| Olvasási különpróba használata |  | X |  |  |
| Csapat munkatervek minőssége |  |  | X |  |
| Ker. v. Kör. szelleme |  | X |  |  |
| Szolgálat – magyar közösségekért |  |  | X |  |
| Szolgálat – nem magyar közösségekért |  |  |  | \*\*X |

\*\* Nincs idő erre. Örülünk ha magyar közösségben megálljuk a helyünket.

Vancouverben főleg kiscserkészfoglalkozások vannak. Edmontonban

szintén de az újonc próbával is foglalkoznak. Van feltörő cserkész

korosztály.

Az olvasási próba Calgaryban jól halad, viszont Vancouverben és Edmontonban sürgetnünk kell. Ennek javítása egyik fő célom.

A magyar nyelv használata és minősége a legjobb Edmontonban. Ott nagyon jónak minősíthető, mivel minden gyermek jár magyar iskolába s nagyon komoly szintü foglalkozás van ott.

Kirándulás mind három városban van elegendő, viszont több napos (nem hétvégi) csapat táborok csak a Calgary csapatoknál vannak.

Nehéz egyenlőre rávenni Edmontont és Vancouvert, hogy a VK táborba küldjenek valakiket. Ezen is kell javítani. Ebben a csapatfejlesztő VT-nek szerepe lehet.

Ami szintén e két városban lendületet kiván, hogy a városukon kívül körzeti vagy központi rendezvényeken résztvegyenek. Pl. a Nyugati Nagytáborra nem jelentkezett senki sem tőlük. Ezt a hozzáállást is változtatni kell. A kilátások szerint Calgaryból 32-en megyünk.


Jövő évben ünnepeljük Calgaryban a csapatok fennállásának 50. évfordulóját.

Mindent összefoglalva: Szerencsére mind három városban vannak elkötelezettek a cserkészet mellett és vannak rendszeres foglalkozások. Adja Isten továbbra is úgy legyen.

Korábban volt szó és igyekezet, hogy Szakony András átvegye a körzeti parancsnokságot. Egy darabik ez jó vágányon volt de amikor át kellett volna venni a gyeplőt akkor meghátrált. Helyette Bata Ervin cst. jöhet számításba. Ezzel kapcsolatban majd teszek külön javaslatot.

Jó munkát,

Kontra Tamás Jankura Ági



Pintér János cscst. Kontra Tamás cst. Jankura Ági cscst.

Nyugat Kanada kör pk. Kelet Kanada kör pk. Kerületi pk.